130 
J. E. Aresclioug. 
viventes, Ulvam compressam ejusque microzoosporarum 
copulationem de novo investigare nobis proposuimus. Hoc 
fecimus quoque a fine Junii in initium Septembris tamque 
prospere, ut, quamquam copulationem microzoosporarum in 
Confervis sæpe vidimus, nullam tamen viderimus tam co¬ 
piosam et vividam tamque evidentem quam in hac nostra 
planta initio Septembris. Quæ de hac copulatione vidimus, 
ea ordine chronologico narrare juvat, ut bene intelligas eam 
se ostendere non semper eo, quo velis tempore. 
Enteromorpha compressa est apud nos planta æstivali- 
autumnalis. Formæ ejus minores Junio emergunt, maximæ 
autem Augusto et Septembre, quibus mensibus copulatio¬ 
nem vidimus, nec antea. 
A die 25 Julii ad finem Augusti sæpissime vidimus 
cum megazoosporas tum microzoosporas ex planta copiose 
exire, utrasque nunc eodem tempore commixtas, nunc alio 
segregatas, i. e. aut microzoosporas aut megazoosporas. 
Microzoosporæ, de quibus hic solum quæritur, vasis latus 
fenestræ proximum in cursu petiverunt, deinde fundum 
vasis et latera profundiora, quo denique dissolutæ sunt. 
Multæ earum tam invalidæ fuerunt eorumque se movendi 
facultas tam tenuis, ut vasis latus nunquam attigerint. 
Microzoosporas assidue spectantibus nobis nulla visa est 
earum copulatio ante 20 Augusti, tempore fere eodem, 
quo copulationem in hac planta deteximus 1873. Ultimis 
hujus mensis diebus copulationem quidem vidimus, sed 
neque vividam, neque copiosam. 
Primis Septembris diebus temperatura aëris minus 
calida fuit et nonnunquam fere frigida, indeque fluxit, ut 
credimus, copulatio copiosissima et evidentissima, quod 
nunc videbimus, pauca tantummodo allaturi exempla. 
Sept. 4 hora 11 a. m. specimina nostræ plantæ eodem 
fere temporis momento, quo e mari depromta erant, in 
duo vasa vitrea, aqua marina recenti repleta, sunt depo¬ 
sita. Post decem momenta (Minuten) magna apparuit mi¬ 
crozoosporarum multitudo; hæ magnopere vividæ et cele- 
